CELEX: 22011D0117
Language: el
Date: 2011-10-21 00:00:00
Title: Απόφαση της Μεικτής Επιτροπής του ΕΟΧ αριθ. 117/2011, της 21ης Οκτωβρίου 2011 , για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ

22.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/81
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 117/2011
   της 21ης Οκτωβρίου 2011
   για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IX της συμφωνίας τροποποιήθηκε με την απόφαση αριθ. 78/2011 της Μεικτής Επιτροπής του ΕΟΧ της 1ης Ιουλίου 2011 (1).
            
         
               (2)
            
            
               Η οδηγία 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής (κωδικοποιημένη έκδοση) (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2009/103/ΕΚ καταργεί τις οδηγίες του Συμβουλίου 72/166/ΕΟΚ (3), 84/5/ΕΟΚ (4), 90/232/ΕΟΚ (5) και τις οδηγίες του Ευρωπαϊκού Κοινοβουλίου και του Συμβουλίου 2000/26/ΕΚ (6) και 2005/14/ΕΚ (7), οι οποίες έχουν ενσωματωθεί στη συμφωνία και πρέπει, επομένως, να διαγραφούν από αυτήν, εκτός από εκείνες τις διατάξεις των οδηγιών 2000/26/ΕΚ και 2005/14/ΕΚ που τροποποιούν τις οδηγίες του Συμβουλίου 73/239/ΕΟΚ (8) και 88/357/ΕΟΚ (9), οι οποίες θα διαγραφούν από τη συμφωνία με την απόφαση της Μεικτής Επιτροπής του ΕΟΧ για την ενσωμάτωση της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου (10) στη συμφωνία.
            
         
               (4)
            
            
               Η τρέχουσα προσαρμογή ΕΟΧ της οδηγίας 2000/26/ΕΚ θα πρέπει να διατηρηθεί όσον αφορά την οδηγία 2009/103/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα IX της συμφωνίας τροποποιείται ως εξής:
   
               1.
            
            
               Το κείμενο του σημείου 8 (οδηγία 72/166/ΕΟΚ του Συμβουλίου) αντικαθίσταται ως εξής:
               «32009 L 0103: Οδηγία 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής (ΕΕ L 263 της 7.10.2009, σ. 11).
               Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
               Το άρθρο 21 παράγραφος 6 διατυπώνεται ως εξής:
               
                  “Αυτός καθεαυτός ο διορισμός αντιπροσώπου για τον διακανονισμό των ζημιών, δεν συνιστά ίδρυση υποκαταστήματος κατά την έννοια του άρθρου 1 στοιχείο β) της οδηγίας 92/49/ΕΟΚ, ο δε αντιπρόσωπος για τον διακανονισμό των ζημιών δεν θεωρείται εγκατάσταση κατά την έννοια του άρθρου 2 στοιχείο γ) της οδηγίας 88/357/ΕΟΚ”».
               
            
         
               2.
            
            
               Διαγράφονται τα κείμενα των σημείων 9 (δεύτερη οδηγία 84/5/ΕΟΚ του Συμβουλίου), 10 (τρίτη οδηγία 90/232/ΕΟΚ του Συμβουλίου) και 10α (οδηγία 2000/26/ΕΚ του Ευρωπαϊκού Κοινοβουλίου και του Συμβουλίου).
            
         Άρθρο 2
   Τα κείμενα της οδηγίας 2009/103/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Νοεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (11).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 21 Οκτωβρίου 2011.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 262 της 6.10.2011, σ. 45.
   
      (2)  ΕΕ L 263 της 7.10.2009, σ. 11.
   
      (3)  ΕΕ L 103 της 2.5.1972, σ. 1.
   
      (4)  ΕΕ L 8 της 11.1.1984, σ. 17.
   
      (5)  ΕΕ L 129 της 19.5.1990, σ. 33.
   
      (6)  ΕΕ L 181 της 20.7.2000, σ. 65.
   
      (7)  ΕΕ L 149 της 11.6.2005, σ. 14.
   
      (8)  ΕΕ L 228 της 16.8.1973, σ. 3.
   
      (9)  ΕΕ L 172 της 4.7.1988, σ. 1.
   
      (10)  ΕΕ L 335 της 17.12.2009, σ. 1.
   
      (11)  Δεν έχουν αναφερθεί συνταγματικές απαιτήσεις.